Nýtt sóttkvíarhótel verður opnað á Hótel Kletti við Mjölnisholt í Reykjavík í dag. Farþegum sem ýmist þurfa eða kjósa að vera á sóttkvíarhóteli hefur farið fjölgandi að undanförnu og í nótt voru um 400 gestir á þeim tveimur hótelum sem nú eru starfandi. Von er á átta farþegavélum til landsins í dag. Þar af eru tvær frá hááhættusvæðum með nýgengi smita yfir 700. Gunnlaugur Bragi Björnsson upplýsingafulltrúi Rauða krossins segir að sóttkvíarhótelin séu við það að fyllast.
Nú er bara gestafjöldi á þessum tveimur sem fyrir voru hérna á höfuðborgarsvæðinu orðinn það mikill
að við þorum ekki annað en að opna það þriðja til þess að geta örugglega tekið á móti þeim fjölda sem má búast við í dag og næstu daga
Það er í rauninni orðið mjög þéttsetið sérstaklega í Þórunnartúni þannig að það er betra að geta aðeins dreift álaginu á milli staða. Mun þetta duga til eða sjáið þið fram á að það þurfi að opna fleiri hótel á næstu vikum og mánuðum? Það er erfitt að segja. En við teljum að miðað við þann damb sem hefur verið í fjöldanum sem er að koma og þeim sem hafa verið að fara út eftir seinni skimun dag frá degi undanfarið þá ætti þetta að duga okkur í einhvern tíma að minnsta kosti
En farþegavélunum sem eru að koma til landsins fer fjölgandi og mun eflaust gera það eftir því sem líður á mánuðinn. Þannig að ég ætla alls ekki að útiloka að það komi til þess að við opnum fleiri. Eruð þið með nægilega marga starfsmenn til að takast á við þetta aukna verkefni? Það er veirð að fjölga starfsfólki og er verið að gera það eftir því sem gestafjöldinn heldur áfram að fara upp á við
Nýtt sóttkvíarhótel með rúmlega 80 herbergjum verður opnað í Reykjavík í dag. Upplýsingafulltrúi Rauða krossins segir þau sem fyrir eru séu við það að fyllast. 